Конкурс складаўся з двух этапаў. Падчас першага яго ўдзельніцы на працягу дзесяці хвілін выконвалі тэставыя заданні па праверцы прафесійных ведаў. Яны тычыліся хірургіі, педыятрыі, санэпідрэжыму, аказання неадкладнай медыцынскай дапамогі і іншага. Білет, які трапіўся Святлане на тэсціраванні, быў пад нумарам 14. Ён аказаўся не вельмі простым, але з яго заданнямі канкурсантка справілася хутка.